Diari Oficial de la Generalitat Valenciana


Sumari del DOGV 211, del 13-12-1984 (1984/803667)

ORDRE de 26 de novembre de 1984, de la Conselleria d'Indústria, Comerç i Turisme, per la qual es regula la concessió d'ajudes per a despeses de sosteniment d'escoles d'hosteleria.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   211

Data del DOGV
:   13-12-1984

Secció del DOGV
:   ALTRES DISPOSICIONS

Número del document
:   1984/803667


Data del document
:   26-11-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 26 de novembre de 1984, de la Conselleria d'Indústria, Comerç i turisme, per la qual es regula la concessió d'ajudes per a despeses de sosteniment d'escoles d'hosteleria.  
Les Escoles d'Hosteleria contribueixen de forma notable a la millora de l'oferta turística, fent-la cada vegada més qualificada en un sector tan desenvolupat al territori de la Comunitat Valenciana com és el dels establiments hotelers i de restauració. El reconeixement de la seua labor fa que, havent-hi dotacions pressupostàries corresponents i d'acord amb les competències assignades pel Decret 21/84, de 21 d'agost, del Consell de la Generalitat Valenciana, aquesta Conselleria dispose:   
Article 1.r  
Es convoca concurs públic per a la concessió d'ajudes per un import de 632.444 pessetes, per a despeses de sosteniment d'escoles d'hosteleria radicades al territori de la Comunitat Valenciana.   
Article 2.n  
1. Les instàncies dirigides al Conseller d'Indústria, Comerç i Turisme seran presentades en el termini màxim de 20 dies naturals, a partir de la publicació d'aquesta Ordre en el Diari Oficial de la Generalitat Valenciana, a través dels Serveis Territorials de Turisme o per qualsevol dels mitjans establerts en l'article 66 de la Llei de Procediment Administratiu, acompanyades de la documentació següent:   
a) Memòria explicativa de les activitats realitzades en l'any en curs.   
b) Pressupost detallat de la despesa anual i sistema de finançament d'aquesta.   
2. La Conselleria d'Indústria, Comerç i Turisme podrà recaptar l'aportació de qualssevol altres dades o documents complementaris que estime necessaris.   
Article 3.r  
Una vegada finalitzat el termini de presentació de sol·licituds, a proposta de la Direcció General de Turisme, el Conseller d'Indústria, Comerç i Turisme dictarà resolució en la qual; en cos de resultar positiva, es determinarà la quantia de l'ajuda concedida.   
Article 4.t  
Els pagaments s'ordenaran amb la justificació prèvia pel beneficiari de la realització efectiva de la despesa.   
Article 5.é  
En el supòsit que el beneficiari de les ajudes incomplís la destinació de la subvenció o qualsevol de les normes aplicables, es declararà l'obligació de reintegrar a la Tresoreria General de la Generalitat Valenciana les quantitats percebudes, sense perjudici de les altres accions que hi escaiguen.   
Les quantitats referides tindran la consideració d'ingressos públics a tots els efectes.   
DISPOSICIONS FINALS  
Primera  
El Director General de Turisme queda facultat per dictar les disposicions necessàries per al desenvolupament i l'aplicació del que estableix aquesta Ordre.   
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, 26 de novembre de 1984.   
El Conseller d?Indústria, Comerç i Turisme,  
SEGUNDO BRU I PARRA